Diari Oficial de la Generalitat Valenciana


Sumari del DOGV 5319, del 07-08-2006 (2006/8459)

Anunci de concurs del procediment per a la gestió indirecta del programa d'actuació integrada corresponent a la unitat d'execució núm. 12 del Pla General d'Ordenació Urbana de Vinalesa.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8459


Organisme emissor
:   Ajuntament de Vinalesa

Tipus de document
:   Anunci

Anunci de concurs del procediment per a la gestió indirecta del programa d'actuació integrada corresponent a la unitat d'execució núm. 12 del Pla General d'Ordenació Urbana de Vinalesa. [2006/8459]  
El Ple de l'Ajuntament de Vinalesa en sessió celebrada el dia 18 de maig de l'any 2006, va adoptar el següent acord la part dispositiva del qual assenyalava:   
«Primer. Iniciar el procediment per a la gestió indirecta del programa d'actuació integrada corresponent a la unitat d'execució de sòl urbà UE-12 del Pla General de Vinalesa.   
Segon. Aprovar les bases particulars reguladores del concurs del procediment per a la gestió indirecta del programa d'actuació integrada corresponent a la unitat d'execució de sòl urbà UE-12 del Pla General de Vinalesa.   
Tercer. Ordenar, de conformitat amb l'article 132 de la Llei Urbanística Valenciana (LUV), la publicació de l'anunci de concurs del procediment per a la gestió indirecta del programa d'actuació integrada corresponent a la unitat d'execució de sòl urbà UE-12 del Pla General de Vinalesa, que s'inserirà en el tauler d'anuncis de l'Ajuntament de Vinalesa, en el Diari Oficial de la Unió Europea i en el Diari Oficial de la Generalitat.   
L'anunci de concurs no podrà inserir-se en el Diari Oficial de la Generalitat abans de la data en què s'envie a la Comissió Europea per a la seua publicació en el Diari Oficial de la Unió Europea».   
A. Entitat adjudicatària del programa:   
Ajuntament de Vinalesa.   
Carrer La Fàbrica núm. 1.   
Vinalesa (València) CP 46939.  
Telèfon: 79 574 74 72   
Fax: 96 149 56 21  
E-mail: vinalesa\_mvr@vgy.uy  
Pàgina web: www.Vinalesa.es  
B. Bases generals: Ordenança Municipal de l'Ajuntament de Vinalesa Reguladora de les Bases Generals Municipals per a l'Adjudicació de Programes, i reguladora de totes aquelles qüestions jurídiques, econòmiques i administratives que afecten tant el procediment d'adjudicació com el desplegament i execució dels programes d'actuació integrada per mitjà de gestió indirecta, publicada en el Butlletí Oficial de la Província de València el dia 18 d'abril de l'any 2006 (BOP núm. 91).   
C. Bases particulars: les bases particulars reguladores del concurs del procediment per a la gestió indirecta del programa d'actuació integrada corresponent a la unitat d'execució de sòl urbà UE-12 del Pla General de Vinalesa, van ser aprovades per acord plenari de data 18 de maig de l'any 2006, i es transcriuen literalment amb el contingut següent:   
«Bases particulars, reguladores de la gestió del programa d'actuació integrada de la UE-12 del Pla General de Vinalesa.   
1. Indicació de l'ordenació urbanística vigent en l'àmbit de l'actuació integrada.   
La unitat d'execució UE-12 està delimitada en el Pla General de Vinalesa, amb ordenació detallada.   
El vigent pla general, va ser aprovat definitivament per acord de la Comissió Territorial d'Urbanisme de València el 20 de desembre del 2004 i publicat en el DOGV el 27 d'octubre del 2005.   
2. Memòria de necessitats i objectius a satisfer amb el programa d'actuació integrada, d'acord amb el que disposa l'article 124.  
2.1. Objectius.   
a) Gestionar la transformació jurídica de les finques afectades pel programa.   
b) Urbanitzar completament la unitat d'execució UE-12, que constitueix l'objecte del programa i realitzar les obres públiques addicionals que calen per a complir el que disposen els apartats següents, amb subjecció a les previsions temporals i econòmiques del programa.   
c) Connectar i integrar adequadament la urbanització amb les xarxes d'infraestructures, d'energia, comunicacions i serveis públics existents.  
d) Suplementar les infraestructures i espais públics o reserves dotacionals en el que siga necessari per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament.   
e) Obtindre els sòls dotacionals públics de l'àmbit de l'actuació, o adscrits a esta, a favor de l'administració gratuïtament.   
f) Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta, sense perjuí de l'obligació legal de suportar les càrregues d'urbanització corresponents a la cessió.   
g) Ordenar el repartiment equitatiu de les càrregues i beneficis de l'actuació entre els afectats.   
h) Establir terminis per a edificar els solars resultants de l'actuació urbanitzadora.   
3. Fitxa de gestió i directrius d'evolució urbana i ocupació del territori establides en el pla general.  
Unitat d'execució 12   
Classe de sòl Urbà   
Superfície total 5.734,15 m²   
Zona verda   
Vials 31,71% 1.818,06 m²   
Sòl edificable   
 Ca 3.916,09 m²   
Total sòl residencial 68,29% 3.916,09 m²   
m² sostre residencial   
 Ca 11.748,27 m²   
Total sostre residencial 11.748,27 m²   
Total habitatges 90 hab./ha 51 hab.   
Edificabilitat total 11.748,27 m²   
Aprofitament objectiu 2,05 m²/m²   
Unitat d'execució 12   
Condicions objectives   
La major part de sòl de la unitat completa les illes consolidades i connecta tots els carrers inclosos en la unitat amb les existents, dotades amb tots els serveis urbans. La unitat és autònoma i la seua execució no està condicionada per altres unitats.  
Es tracta d'una àrea de reforma interior en què s'esponja una gran illa, s'eliminen naus interiors obsoletes i s'allibera espai interior per a una reordenació més integrada amb la resta de trama urbana.   
4. Criteris i objectius urbanístics i territorials de les propostes de planejament a formular, si pertoca, pels concursants, amb fixació de les directrius i estratègies que haurà d'observar l'ordenació que proposen.   
Hi ha ordenació detallada en el pla general.  
Els concursants hauran de presentar la restant documentació prevista en l'article 126 LUV que no haja sigut redactada d'ofici per l'Ajuntament de Vinalesa.   
5. Descripció dels objectius d'edificació privada que han de complir-se en l'àmbit de l'actuació, amb especial referència a aquelles construccions privades que revisten un especial interés social per tractar-se d'habitatges subjectes a algun règim de protecció pública o per tractar-se de construccions o instal·lacions d'interés terciari o industrial.   
Les proposicions juridicoeconòmiques hauran d'expressar els diferents percentatges d'habitatges sotmesos a les ajudes incloses en el Pla de l'Habitatge 2005-2008, per a afavorir l'accés dels ciutadans a l'habitatge.   
6. Prescripcions tècniques que, amb caràcter mínim, hauran de respectar-se en la redacció dels documents d'ordenació i gestió exigibles.  
Les d'un projecte de reparcel·lació d'acord amb la Llei Urbanística Valenciana i els reglaments de planejament i gestió vigents.   
7. Indicació expressa, si procedeix, de l'admissibilitat de variants sobre aquells elements del programa d'actuació integrada que s'hi determinen, i assenyalar aquells requisits i límits a què aquestes variants hauran d'ajustar-se. Als efectes indicats en aquest apartat, no es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.   
Així mateix, s'admetran variants que milloren les qualitats de les obres previstes en el projecte d'urbanització així com la introducció d'instal·lacions no projectades.   
8. Prescripcions tècniques que, amb caràcter mínim, hauran de respectar-se en la redacció del projecte de les obres d'urbanització, de conformitat amb el que estableix l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
El projecte d'urbanització que forma part de l'alternativa tècnica elaborada d'ofici per l'Ajuntament de Vinalesa.   
El projecte esmentat haurà de completar-se amb l'estudi de seguretat i salut i l'estudi geotècnic.   
Haurà de tindre's en compte el que establix l'article 52 del Text Refós de la Llei de Contractes de les Administracions Públiques.   
9. Estimació dels terminis de desplegament i execució del programa d'actuació integrada.   
El termini màxim per a finalitzar l'execució de les obres d'urbanització serà de 12 mesos. Els aspirants a obtindre la condició d'urbanitzador podran oferir en la proposició juridicoeconòmica un termini inferior a l'assenyalat anteriorment.   
10. Model de proposició a presentar pels interessats.   
(Nom) ..., major d'edat, veí de ..., amb domicili a ..., amb DNI/NIF núm. ..., expedit amb data ..., en nom propi (o en representació de ..., conforme acredita amb poder validat), assabentat de l'anunci de concurs per a l'adjudicació del programa d'actuació integrada corresponent a la unitat d'execució UE-12 del Pla General de Vinalesa, manifesta el següent:   
A. Que assabentat de l'anunci de concurs publicat per l'Ajuntament de Vinalesa en el Diari Oficial de la Generalitat de data ... (DOGV núm. ...), per a l'adjudicació del programa d'actuació integrada corresponent a la unitat d'execució UE-12 del Pla General de Vinalesa.   
B. Que troba de conformitat i accepta íntegrament i sense cap excepció les bases generals municipals de l'Ajuntament de Vinalesa per a l'adjudicació de programes així com les bases particulars aprovades per l'Ajuntament de Vinalesa reguladores del programa d'actuació integrada corresponent a la unitat d'execució UE-12 del Pla General de Vinalesa, i totes les obligacions que es deriven com a concursant i com a adjudicatari si ho és.   
C. Declara sota la seua responsabilitat tindre capacitat d'obrar i no trobar-se comprés en cap de les causes que impedeixen contractar amb l'administració establides en l'article 20 del TRLCAP, així com que no formen part dels òrgans de govern o administració de l'empresa cap de les persones a què es refereixen les disposicions vigents sobre incompatibilitats dels alts càrrecs.   
A aquests efectes es compromet a executar les obres objecte d'aquest concurs amb subjecció als requisits i condicions establits per l'Ajuntament de Vinalesa i adjunta la documentació següent:  
1. Alternativa tècnica (article 126 LUV).   
2. Proposició juridicoeconòmica (article 127 LUV).   
Vinalesa, ... d ... de 2006.   
11. Documentació a presentar per cada licitador junt amb la proposició, especificant amb claredat aquella documentació que serà susceptible de valoració per a l'adjudicació del programa, i distingint-la de la resta.  
Primer. Sobre A (documentació susceptible de valoració per a l'adjudicació del programa): proposicions dels interessats per a participar en el concurs del programa d'actuació integrada en què s'inclourà l'alternativa tècnica i la proposició juridicoeconòmica en els termes indicats pels articles 126 i 127 LUV.  
Segon. Sobre B, que inclourà els documents assenyalats en els apartats a), b), c), d), e) i f) de l'article 133.1 LUV.  
12. Termini i lloc per a la presentació de les proposicions.   
Les proposicions es presentaran en el registre de licitacions (Secretaria General de l'Ajuntament de Vinalesa) en mà, de les 09:00 a les 14:00 hores, en un termini de tres mesos a partir de la data d'enviament de l'anunci de concurs al Diari Oficial de la Unió Europea.   
També podran presentar-se proposicions per correu, i en este cas l'interessat haurà d'acreditar, amb el resguard corresponent, la data d'imposició de l'enviament en l'oficina de Correus i anunciar el mateix dia a l'òrgan de contractació, per fax, telefax, o telegrama, la remissió de la proposició. Sense complir aquests requisits no serà admesa la proposició en el cas que es rebera fora del termini fixat en l'anunci de licitació.   
No obstant, transcorreguts 10 dies des de l'acabament del termini de presentació, no serà admesa cap proposició enviada per correu.   
El registre de licitacions acreditarà la recepció del referit telegrama amb indicacions del dia de la seua expedició i recepció en el llibre de registre corresponent.   
13. Documentació acreditativa del compliment dels criteris de solvència econòmica i financera, tècnica i professional exigibles als concursants.   
Els concursants per a acreditar el compliment dels criteris de solvència econòmica i financera, tècnica i professional hauran de presentar la documentació assenyalada en els articles 122 i 123 LUV.  
14. Criteris objectius d'adjudicació del programa d'actuació integrada, especificats per orde decreixent d'importància, incloent la seua ponderació.  
Alternativa tècnica.   
1. Compliment dels criteris i objectius urbanístics i territorials assenyalats en les bases, com la qualitat tècnica de l'ordenació proposada, la resolució adequada de la integració de l'actuació en el seu entorn, la millor estructuració de dotacions públiques i d'espais lliures, o la qualitat tècnica de les resolucions proposades per a la urbanització.   
Valoració: de 0 a 5 punts.   
2. Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador.   
Valoració: 0 a 5 punts.  
3. Termini d'execució del programa d'actuació integrada.   
Valoració: de 0 a 4 punts.   
4. Mitjans per al control de la qualitat de cada una de les prestacions que constitueixen l'objecte del programa.   
Valoració: de 0 a 3 punts.   
5. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest, d'acord amb les directrius establides en els articles 30 a 35 de la Llei 4/200, de 30 de juny, de la Generalitat, d'Ordenació del Territori i Protecció del Paisatge.  
Valoració: de 0 a 2 punts.   
Proposició juridicoeconòmica.   
1. Import de les càrregues d'urbanització, expressat en euros per metre quadrat d'edificabilitat.  
Valoració: de 0 a 10 punts.   
2. Coeficient de canvi a l'efecte de pagament en terrenys especificat en l'article 127.2.f).  
Valoració: de 0 a 8 punts.   
3. Menor proporció de solars o aprofitaments que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa.  
Valoració: de 0 a 6 punts.  
C. Les proposicions dels interessats, ajustades al model establit en l'apartat 10 de les bases particulars del programa, es presentaran en el lloc i termini indicat en l'apartat 12 de les bases particulars del programa, en idioma espanyol o valencià.   
D. Els concursants, per a acreditar el compliment dels criteris de solvència econòmica i financera, tècnica i professional, hauran de presentar la documentació assenyalada en els articles 122 i 123 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV).   
E. Els concursants hauran de presentar la documentació següent:   
Primer. Sobre A (documentació susceptible de valoració per a l'adjudicació del programa): Proposicions dels interessats per a participar en el concurs del programa d'actuació integrada en què s'inclourà l'alternativa tècnica i la proposició juridicoeconòmica en els termes indicats pels articles 126 i 127 LUV.  
Segon. Sobre B, que inclourà els documents assenyalats en els apartats a), b), c), d), e) i f) de l'article 133.1 LUV.  
Es fa constar expressament que els concursants tenen l'obligació de sotmetre la documentació a què fa referència l'article 134 LUV, a informació pública pel termini d'un mes, en la forma i amb els requisits assenyalats en tal precepte.   
F. Seran admissibles variants en els termes indicats en l'apartat 7 de les bases particulars del programa.   
G. Els criteris d'adjudicació del programa d'actuació integrada, especificats per orde decreixent d'importància, incloent la seua ponderació, són els establits en l'apartat 14 de les bases particulars programa.   
H. L'estimació aproximada de les càrregues d'urbanització del programa d'actuació integrada, realitzada amb caràcter previ per l'Ajuntament de Vinalesa, ascendeix a la quantitat de 764.966,24 euros (IVA inclòs).   
Per tot això, els concursants hauran de presentar un garantia provisional de 15.299,32 euros, equivalent al 2% de l'estimació aproximada de les càrregues d'urbanització del Programa d'Actuació Integrada, realitzada amb caràcter previ per l'Ajuntament de Vinalesa.  
I. El programa d'actuació integrada corresponent a la unitat d'execució de sòl urbà UE-12 del Pla General de Vinalesa, assegurarà el compliment de les seues previsions mitjançant garantia financera o real prestada i mantinguda per l'urbanitzador, per un valor mínim del 10 per cent del valor de les càrregues d'urbanització.   
Aquesta garantia tindrà el caràcter de definitiva, i es regirà la seua forma de constitució i efectes pel que estableix el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.   
J. Es fa constar que, amb data 29 de juny de 2006, s'ha enviat l'anunci de concurs al Diari Oficial de la Unió Europea.  
Vinalesa, 30 de juny de 2006.. L'alcalde president: Julio Martínez Blat.